text: [{"text_idx": "#000000", "text": "Ada tuturan satua Ida Pranda Waurauh (Pranda Sakti) matapa di Gunung Toklangkir. Kaselun-selun Ida nangun tapa, lantas ada ujan bales pesan, tur kanti blabar agung. Dugas ujane\u0301 sedeng balesa, ada jlati kalung gede\u0301 pesan anyud, ngojog di arep Ida Pranda. Yan ke\u0301nke\u0301n kapo kayunida, lantas pastunida jlatine\u0301 ento, apang dadi anak luh jege\u0301g, tur anake\u0301 luh ento lantas anggonida panyeroan. Kasue\u0301n-sue\u0301n ada nganggon pamitra panyeroane\u0301 anto, ane\u0301 nganggon pamitra madan I Rungsing."}, {"text_idx": "#000001", "text": "Kacerita jani i panyeroan ngalih saang, nepukin lantas ia lelasakan tur saange\u0301 tuh-tuh. Saange\u0301 ento lantas aliha teke\u0301n i panyeroan. Yan mungguhin lelasakane\u0301 ento, drue\u0301n Ida Betara Brahma. Ida Betara Brahma lantas mrupa manusa nyagjagin i panyeroan. Dugase\u0301 anto i panyeroan suba suud mesel saang, ngandika lantas Ida Betara Brahma, \u201cIh jero anak luh, dadi jerone\u0301 bani ngalih saang dini?\u201d"}, {"text_idx": "#000004", "text": "De\u0301ning ke\u0301to nyak kone\u0301 i panyeroan, lantas matemu Ida Betara Brahma teke\u0301n i panyeroan. Di subane\u0301 suud masanggama, i panyeroan lantas mulih ngaba saangne\u0301."}, {"text_idx": "#000007", "text": "Mara ke\u0301to abet i panyeroan, masaut lantas Ida Betara Guru, \u201cih iba jlema corah, ento belingan ibane\u0301 pagae\u0301n ajaka dadua. Dadi iba tusing ngelah kimud teke\u0301n Pranda Sakti?\u201d Mara ke\u0301to pangandikan Ida Betara, lantas nge\u0301nggalang i panyeroan ka patapan matur teke\u0301n Ida Pranda, nguningang anake\u0301 cerik ngubek ye\u0301h tur matbat de\u0301we\u0301kipun. De\u0301ning ke\u0301to duka Ida Pranda, lantas Ida ngarad gamange\u0301 di Pulaki, apang ngrejek anake\u0301 cerik. Lantas gamange\u0301 pada nyikep ngalih anake\u0301 cerik. Ida Betara Guru lantas musna, awanan tusing tepukina anake\u0301 cerik. Lantas mlipetan kone\u0301 buin gamange\u0301."}, {"text_idx": "#000009", "text": "Gelisin satua, kacrita Ida Sang Prabu di Negara Yodia ngadaang rame\u0301-rame\u0301, gong muah igel-igelan. Dugase\u0301 ento Me\u0301n Rare\u0301 Sigaran makeneh mabalih, lantas ia ngomong teke\u0301n kurenane\u0301, \u201cBapanne\u0301! Icang mabalih, Bapanne\u0301 men ngajak i cening jumah. Yan i cening nagih mabalih, da pesan baanga! Icang kimud ngelah pianak kone\u0301 tuah asigar,\u201d ke\u0301to abetne\u0301 Me\u0301n Sigaran, nyak kone\u0301 ane\u0301 muani ngempu jumah. Me\u0301n Sigaran lantas majalan."}, {"text_idx": "#000012", "text": "Tan kacrita I Rare\u0301 Sigaran di jalan, suba kone\u0301 ia teked di tongos pabalih-balihan, jag nyluksuk ka tengah ngalih-ngalihin me\u0301me\u0301nne\u0301."}, {"text_idx": "#000013", "text": "Suba nyidaang teked di tengah ditu ia kedardar-kedordor ningal-ningalin me\u0301me\u0301nne\u0301, nanging tuara ajinanga. De\u0301ning ke\u0301to paundukan I Rare\u0301 Sigarane\u0301, ditu lantas ia kasuryak-suryakin, tur sabantas anake\u0301 ningalin makejang ngon, de\u0301ning tumbe\u0301n nepukin jlema mawak asibak, matendas asibak, malima ane\u0301h, mabatis ane\u0301h, maprana asibak, makejang asibak. Dadi rejenga I Rare\u0301 Sigaran teke\u0301n anake\u0301, kanti buud baana igel-igelane\u0301. Me\u0301n Sigaran milu masih nyluksuk medasin ane\u0301 krebut baan anake\u0301. Sasubane\u0301 pedas baana, panakne\u0301 rebuta ditu, lantas jemaka I Rare\u0301 Sigaran tur ajaka mulih. Di subanne\u0301 teked jumah, lantas ia ngwe\u0301l, ngwe\u0301lang kurenanne\u0301, baane\u0301 ia ampah ngajak pianak."}, {"text_idx": "#000014", "text": "Makelo-kelo kacrita I Rare\u0301 Sigaran morahan teke\u0301n me\u0301me\u0301 bapanne\u0301, ke\u0301ne\u0301 munyinne\u0301, \u201cnah me\u0301me\u0301 kalih bapa, jani tiang ngalahin me\u0301me\u0301 kalih bapa luas ka alase\u0301, praya ngalih nyaman tiange\u0301 buin asibak, re\u0301h kimud pesan tiang ke\u0301ne\u0301 mawak asigar dadi kakede\u0301kan gumi.\u201d"}, {"text_idx": "#000015", "text": "Masaut me\u0301me\u0301nne\u0301, \u201cnah kemu ja cening luas, nanging da makelo!\u201d De\u0301ning me\u0301me\u0301 bapanne\u0301 lega, lantas majalan kone\u0301 I Rare\u0301 Sigaran ngungsi alase\u0301, mene\u0301k gunung tuun gunung. Kacrita kone\u0301 ia di Padukuhan dane\u0301 Jero Dukuh Sakti. Lantas katakonin I Rare\u0301 Sigaran, \u201cinggih Jero Dukuh, mawinan titiang rauh mriki, antuk ibuk manah titiange\u0301 mawak asibak. Mangkin titiang jaga ngrereh nyaman titiange\u0301 sane\u0301 malih asibak.\u201d"}, {"text_idx": "#000019", "text": "\u201cNah kema alih nyaman caine\u0301 ditu, anak ia suba dadi igel-igelan.\u201d"}, {"text_idx": "#000021", "text": "\u201cNah bisaang suba iban caine\u0301 ngalih-alihin dini!\u201d ke\u0301to pangandikan Ida Betara, lantas buin alih-alihina nyamanne\u0301, lantas tepukina di obag-obag lawanganne\u0301, paras mrupa jlema asigar, ento lantas sangkola aturanga teke\u0301n Betara Guru. Ngandika Ida Betara, \u201cih, ne\u0301 tidong nyaman caine\u0301!\u201d"}, {"text_idx": "#000026", "text": "Gelisin satua, teked kone\u0301 suba jumahne\u0301, dapetanga me\u0301me\u0301nne\u0301 berag gati kabatek baan sedihne\u0301 makelo kalahin pianak. Jani mara teka pianakne\u0301, ngon tur kendel pesan kone\u0301 ia, wire\u0301h pianakne\u0301 suba mawak abungkul."}, {"text_idx": "#000027", "text": "\u201cBeh, i cening teka kade\u0301n me\u0301me\u0301 cening suba mati. Ne\u0301 nye\u0301n ne\u0301, dadi cening ngajak anak luh jege\u0301g?\u201d Masaut lantas pianakne\u0301 nuturang buat palanne\u0301 neked ka Suargan. Suba ke\u0301to, jani Dedari Supraba lantas ngaji umah sagenepa miwah panjak liu. Magenep pesan kone\u0301 ada ditu, ajian Dedari Supraba. Ditu lantas I Rare\u0301 Sigaran nyeneng agung tur negarane\u0301 ento kadanin Negara Sigaran."}]